Document ID: 31997D0231

KOMMISSIONENS BESLUTNING af 3. marts 1997 om ændring af beslutning 93/198/EØF om dyresundhedsmæssige betingelser og udstedelse af sundhedscertifikat ved indførsel af tamfår og -geder fra tredjelande (EØS-relevant tekst) (97/231/EF)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets direktiv 72/462/EØF af 12. december 1972 om sundhedsmæssige og veterinærpolitimæssige problemer i forbindelse med indførsel af kvæg, svin, får og geder samt fersk kød og kødprodukter fra tredjelande (1), senest ændret ved direktiv 96/91/EF (2), særlig artikel 8 og 11, og
ud fra følgende betragtninger:
I Rådets direktiv 91/68/EØF (3), senest ændret ved akten vedrørende Østrigs, Finlands og Sveriges tiltrædelse, fastsættes de dyresundhedsmæssige betingelser for samhandelen med får og geder inden for Fællesskabet;
i Kommissionens beslutning 93/198/EØF (4), senest ændret ved akten vedrørende Østrigs, Finlands og Sveriges tiltrædelse, fastsættes dyresundhedsmæssige betingelser og bestemmelser om udstedelse af sundhedscertifikat for indførsel af får og geder;
denne beslutnings rækkevidde bør udvides, så den også kommer til at omfatte dyresundhedsmæssige betingelser og bestemmelser om udstedelse af sundhedscertifikat for indførsel fra tredjelande af får og geder til avl og opfedning;
Kommissionens beslutning 97/232/EF (5), giver lister over tredjelande, hvorfra indførsel af får til slagtning, fedning eller avl kan tillades;
får og geder, der skal indføres, skal opfylde visse krav med hensyn til frihed for brucellose;
de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -
VEDTAGET FØLGENDE BESLUTNING:
Artikel 1
I beslutning 93/198/EØF foretages følgende ændringer:
1) Artikel 1 affattes således:
»Medlemsstaterne tillader indførsel af tamfår og -geder, der opfylder kravene i sundhedscertifikatet i del 1a og 1b i bilag I for slagtedyrs vedkommende. Certifikatet skal ledsage sendinger af får og geder fra de tredjelande eller dele af tredjelande, som er opført i del 1 og 2 i bilaget til Kommissionens beslutning 97/232/EF (*).
(*) EFT nr. L 93 af 8. 4. 1997, s. 43.«
2) Artikel 2 affattes således:
»1. Medlemsstaterne tillader indførsel af tamfår og -geder, der opfylder kravene i sundhedscertifikatet i del 1a i bilag II for fededyrs vedkommende. Certifikatet skal ledsage sendinger af får og geder til opfedning fra de tredjelande eller dele af tredjelande, som er opført i del 3 i bilaget til beslutning 97/232/EF.
2. Medlemsstaterne tillader indførsel af tamfår og -geder, der opfylder kravene i sundhedscertifikatet i del 1b i bilag II for avlsdyrs vedkommende. Certifikatet skal ledsage sendinger af avlsfår og -geder fra de tredjelande eller dele af tredjelande, som er opført i del 4 i bilaget til beslutning 97/232/EF.
3. Endvidere tillader medlemsstaterne kun indførsel af tamfår og -geder bestemt til opfedning eller avl, hvis de opfylder kravene i del 1c, kapitel 1, i bilag II, hvis de er bestemt for officielt brucellosefri flokke, eller i del 1c, kapitel 2, i bilag II, hvis de er bestemt for brucellosefri flokke eller kommer fra et tredjeland, som er opført i del 5 i bilaget til beslutning 97/232/EF.«
3) Bilaget affattes som angivet i bilaget til nærværende beslutning.
Artikel 2
Denne beslutning anvendes fra den 1. marts 1997.
Artikel 3
Denne beslutning er rettet til medlemsstaterne.
Udfærdiget i Bruxelles, den 3. marts 1997.

Labels: 0
3
5
6